વાસ્તવિક રીતે તો, મોટા ભાગના મુલાકાતીઓ કોઈ અંકુશને સ્વીકારતા જ નથી. હૉસ્પિટલના પ્રવેશ દ્રાર પાસે એક પાટિયા પર એવું લખેલું હોય કે, ‘દર્દીની મુલાકાતનો સમય સાંજના ૫ થી ૭, પરંતુ મુલાકાતિઓ પોતાની સગવડ મુજબ આવવાનું પસંદ કરે છે. કોઇ ઓફિસે જતાં ડોકું કાઢી જાય છે. કોઈ, ઓફિસને કામે બાર વાગ્યે ક્યાંક બહાર જતાં વચ્ચે આપણું મોઢું જોવા અવે આવાને બહાને પોતાના મુખચંદ્રનું દર્શન કરાવી જાય છે.અને, પોતાના લાઉડસ્પીકરિયા અવાજથી હૉસ્પિટલના આખા વૉર્ડમાં ગર્જના કરી જાય છે. કોઈ મુલાકતીને દુનિયા આખીના સમાચારમાં રસ હોય છે અને તમારી મુલાકાતે આવી ‘આજના અખબાર’ની ગરજ સારી જાય છે.